IPL10 के ओपनिंग सेरेमनी में दिखेगा बॉलीवुड का जलवा
Written by Udyog Vihar Wednesday, 05 April 2017 05:20
नई दिल्ली(5 अप्रैल): आईपीएल सीजन 10 का पहला मैच आज रॉयल चैलेंजर्स बैंगलोर और सनराइजर्स हैदराबाद के बीच खेला जाएगा। मैच शुरू होने से पहले ओपनिंग सेरेमनी में कुछ बॉलीवुड हस्तियां धमाल मचाती नजर आएंगी।
- सेरेमनी में बॉलीवुड स्टार ऋतिक रोशन, टाइगर श्राफ और श्रद्धा कपूर समेत कई हस्तियां अपना जलवा बिखेरेंगे। ओपनिंग सेरेमनी में कई शहरों की संस्कृतियों को भी दर्शाया जाएगा।
- आईपीएल चेयरमैन राजीव शुक्‍ला ने बताया कि दिल्‍ली, कोलकाता, हैदराबाद, गुजरात, मुंबई, पुणे, बेंगलुरु और इंदौर में ओपनिंग सेरेमनी होगी। परिणीति चोपड़ा, श्रद्धा कपूर, टाइगर श्रॉफ, ऋतिक रोशन, एमी जैक्‍सन, रितेश देशमुख के नाम इन सेरेमनी के लिए चल रहे हैं।
- क्रिकेट फैंस हीरो टाइगर श्रॉफ के डांस का जलवा सात अप्रैल को राजकोट में देख सकते हैं। यहां पर संगीतकार सचिन-जिगर की जोड़ी और गायिका भूमि त्रिवेदी भी दिखेंगी।
- 13 अप्रैल को श्रद्धा कपूर और मोनाली ठाकुर कोलकाता में परफॉर्म करेंगे। परिणीति चोपड़ा दिल्ली में 15 अप्रैल को परफॉर्म करेंगी। दिल्ली का उस दिन पहला मैच है, जो किंग्स इलेवन पंजाब के साथ होना है।
- बता दें कि आईपीएल सीजन 10 का फाइनल मुकाबला 21 मई को खेला जाएगा। 47 दिनों तक चलने वाले आईपीएल सीजन 10 के मुकाबले 10 मैदानों में खेला जाएंगे।
तेंदुलकर का गाना सुपरहिट
Written by Udyog Vihar Tuesday, 04 April 2017 06:13
नई दिल्ली(4 अप्रैल): मास्टर ब्लास्टर सचिन तेंडुलकर ने हाल ही में अपना गाना लॉन्च किया। गाना 'क्रिकेट वाली बीट पे' को उनके फैंस ने खूब पसंद किया। अब उनके सिंगिंग टैलेंट के मुरीद पूर्व कप्तान सौरभ गांगुली भी हो गए हैं।
- गांगुली ने सचिन के गाने की तारीफ करते हुए ट्वीट किया है और उस ट्वीट को पूर्व दिग्गज बल्लेबाज वीरेंद्र सहवाग ने भी रीट्वीट किया है।
- गांगुली ने ट्वीट किया, 'वेलडन तेंडुलकर... बढ़िया चीज... टैलेंट सिर्फ बैटिंग तक सीमित नहीं है।'
- बता दें कि सचिन ने अपने इस गाने में अपने साथ वर्ल्ड कप खेलने वाले सभी खिलाड़ियों को याद किया है।
- सचिन तेंडुलकर के साथ इस गाने में सोनू निगम भी नजर आ रहे हैं। गाना कुछ ही घंटों में वायरल हो गया। तेंडुलकर ने इस गाने की पहली झलक एक सिंगिंग रिऐल्टी शो पर नजर आई थी। बाद में उन्होंने अपने ट्विटर हैंडल पर भी इसे शेयर किया था।
अपनी वापसी को लेकर कोहली ने दिया बड़ा बयान
Written by Udyog Vihar Monday, 03 April 2017 07:27
नई दिल्ली(3 अप्रैल): भारतीय कप्तान और स्टार बल्लेबाज विराट कोहली इंडियन प्रीमियर लीग के 10वें संस्करण के शुरूआती मैचों में अपनी टीम रॉयल चैलेंजर्स बेंगलुरू के लिये नहीं खेल पाएंगे लेकिन उन्होंने रविवार को अपने प्रशंसकों के नाम संदेश देकर जल्द वापसी का भरोसा जताया है।
- अपनी फिटनेस के लिये मशहूर विराट ने सोशल नेटवर्किंग साइट ट्वीटर पर अपना एक वीडियो संदेश जारी कर अपने प्रशंसकों को बड़ी राहत दे दी।
- विराट ने अपने संदेश में साथ ही अपने पालतू कुत्ते ब्रुनो को भी उन्हें प्यार करने के लिये धन्यवाद दिया जो इस वीडियो में उनके साथ नजर आ रहा है। उन्होंने समर्थकों का शुक्रिया अदा करते हुये कहा कि आपके ढेर सारे प्यार और मेरे लिये चिंता जताने के लिये धन्यवाद, आरसीबी का अच्छी शुरूआत के लिये समर्थन करते रहिये। विराट कंधे की चोट के कारण आईपीएल में शुरूआती दो सप्ताह तक कुछ मैचों से बाहर रहेंगे। गत वर्ष आईपीएल में अपनी टीम के लिये 973 रन बनाने वाले भारतीय कप्तान फिलहाल रिहैबिलिटेशन से गुजर रहे हैं।
- विराट की चोट की गंभीरता की जांच अब अप्रैल के दूसरे सप्ताह तक की जाएगी जिसके बाद साफ हो पाएगा कि वह बेंगलुरू के लिये खेल पाएंगे या नहीं। 28 वर्षीय बल्लेबाज को फिटनेस के मामले में भारतीय टीम में नंबर वन माना जाता है और वह अभी भी मैदान पर वापसी के लिये काफी पसीना बहा रहे हैं। विराट ने कहा कि वह ट्रेनिग कर रहे हैं और उन्हें उम्मीद है कि वह जल्द अपनी फिटनेस हासिल कर लेंगे। विराट ने कहा कि यह एक वजह है कि मुझे कुत्ते बहुत पसंद है। मैं बहुत मेहनत से ट्रेङ्क्षनग कर रहा हूं और ब्रुनो मेरे पास आकर बैठ जाता है और मुझे ट्रेनिंग करते हुये देखता है।
- विराट ने कहा कि मेरी रिहैब बहुत अच्छी चल रही है और मैं मैदान पर वापसी के लिये इंतजार नहीं कर सकता हूं। मेरे प्रशंसकों के लिये ढेर सारा धन्यवाद। कप्तान
ने साथ ही अपने एक अन्य पोस्ट में टीम इंडिया के फिजियो पैट्रिक फरहात के साथ एक सेल्फी भी साझा की और उन्हें रिहैब में मदद करने के लिये धन्यवाद दिया। उन्होंने कहा कि पैट्रिक एक हीरे जैसे इंसान हैं जो मेरी चोट से उबरने में कड़ी मेहनत कर रह हैं। आपका धन्यवाद।
भारत के सबसे मंहगे सेलेब्रिटी विराट कोहली
Written by Udyog Vihar Saturday, 01 April 2017 06:06
नई दिल्ली (1अप्रैल): भारतीय क्रिकेट कप्तान विराट कोहली की एक दिन की एंडोर्समेंट फीस तीन करोड़ से बढ़कर 5 करोड़ रुपये हो गई है। मीडिया रिपोर्ट्स के अनुसार विज्ञापन के लिए किसी भारतीय सेलेब्रिटी द्वारा ली जाने वाली यह सर्वाधिक फीस है। कोहली ने इस मामले में एम.एस. धोनी, शाहरुख खान और आमिर खान को पीछे छोड़ दिया है जिनकी एक दिन की फीस तीन से साढ़े तीन करोड़ रुपये है।
पॉली उमरीगर अवॉर्ड से नवाजे गए कोहली
Written by Super User Thursday, 09 March 2017 08:08
चेतश्वर पुजारा ने बनाया ये बड़ा रिकॉर्ड
Written by Udyog Vihar Tuesday, 07 March 2017 07:35
दिल्ली (7 मार्च): आस्ट्रेलिया के साथ बैंग्लूरु में चल रहे दूसरे टेस्ट मैच में चेतेश्वर पुजारा से भारतीय क्रिकेट जगत झूम उठा है।
पुजारा ने जहां अपने टेस्ट करियर का 14वां पचासा जमाया तो साथ ही टेस्ट क्रिकेट में एक बड़े और खास रिकॉर्ड को अपने नाम कर लिया।
चेतेश्वर पुजारा वर्ल्ड के पहले ऐसे बल्लेबाज बन गए हैं जिन्होंने नंबर 3 पर बल्लेबाजी करते हुए एक होम सीजन में सर्वाधिक रन बनानें का कारनामा कर दिखाया है।
पुजारा ने 2016 - 17 के सीजन में कुल 974 रन बना लिए हैं। इससे पहले यह रिकॉर्ड रिकी पोटिंग के नाम था।
पोटिंग ने साल 2003- 04 के होम सीजन में 965 रन बनाए थे। इसके अलावा पोटिंग ने एक बार और साल 2005- 06 में 891 रन बनाए थे।
ऑस्ट्रेलिया 276 रन पर ऑल आउट, जडेजा ने झटके 6 विकेट
Written by Udyog Vihar Monday, 06 March 2017 09:32
नई दिल्ली(6 मार्च): भारत के खिलाफ दूसरे टेस्ट मैच के तीसरे दिन ऑस्ट्रेलियाई टीम पहली पारी में 276 रन पर ऑलआउट हो गई। भारतीय टीम को 87 रन की लीड मिली।
- ऑस्ट्रेलिया की ओर से शॉन मार्श (67) हाइएस्ट स्कोरर रहे।
- भारत की ओर से रवींद्र जडेजा ने 6/63 विकेट झटके।
- इससे पहले दूसरे दिन का खेल खत्म होने तक कंगारुओं ने 237/6 रन बनाए थे। भारतीय टीम की पहली इनिंग 189 रन पर खत्म हुई थी।
ऐसे गिरे ऑस्ट्रेलिया के विकेट...
- तीसरे दिन मिशेल स्टार्क (26) सातवें विकेट के रूप में आउट हुए। वे अश्विन की बॉल पर रवींद्र जडेजा को कैच दे बैठे।
- 117.6 ओवर में स्टार्क आउट हुए। जडेजा ने डीप मिडविकेट के करीब बाउंड्री पर उन्हें शानदार तरीके से कैच आउट किया।
- तीन ओवर बाद ही रवींद्र जडेजा ने मैथ्यू वेड (40) को lbw आउट करते हुए मेहमान टीम को आठवां झटका दे दिया।
- ऑस्ट्रेलिया को पहला झटका आर. अश्विन ने दिया था। उन्होंने वॉर्नर को 33 रन के निजी स्कोर पर बोल्ड किया। उसके बाद ऑस्ट्रेलियाई कप्तान स्टीवन स्मिथ (8 रन) जडेजा का शिकार बने।
- तीसरे विकेट के रूप में जडेजा ने ऑस्ट्रेलियाई ओपनर रेनशॉ को 60 रन के निजी स्कोर पर आउट किया। रेनशॉ ने इंडिया टूर पर दूसरी हाफ सेन्चुरी लगाई। पुणे टेस्ट में भी उन्होंने 68 रन की इनिंग खेली थी।
- ऑस्ट्रेलियाई टीम का चौथा विकेट हैंड्सकॉम्ब के रूप में गिरा। जडेजा की बॉल पर उनका शानदार कैच आर. अश्विन ने लपका। ये जडेजा का तीसरा विकेट रहा।
- ऑस्ट्रेलिया को पांचवा झटका टी ब्रेक से ठीक पहले लगा। मिशेल मार्श को इशांत शर्मा ने lbw आउट किया। ये इशांत का पहला विकेट रहा।
- बढ़िया खेल रहे शॉन मार्श 6ठे विकेट के रूप में आउट हुए। उन्होंने 66 रन बनाए। मार्श को उमेश यादव ने करुण नायर के हाथों कैच आउट करवाया।
बेंगलुरू: भारतीय कोच अनिल कुंबले ने आज साफ किया कि करूण नायर का एक तिहरा…
कप्तान बनने के बाद कोहली हर दिन कमा रहे हैं 4 करोड़
Written by Super User Wednesday, 22 February 2017 08:29
नई दिल्ली (22 फरवरी): भारतीय क्रिकेट टीम के कप्तान विराट कोहली का न सिर्फ मैदान में बल्कि मैदान के बाहर भी जलवा जोरों पर है। विराट कोहली की ब्रांड वैल्यू में इतनी जल्दी बढ़ रहा है कि वो प्रतिदिन 4 करोड़ रुपए कमाने वाले खिलाड़ी बन गए है। विराट कोहली ने हाल ही में प्यूमा के साथ 110 करोड़ रुपए का करार किया है।
कोहली न सिर्फ मैदान पर शानदार फील्डर हैं बल्कि बाहर वह एक सफल व्यापारिक भी बनते जा रहे हैं। वह अभी 17 ब्रांड का प्रचार कर रहे हैं और साथ ही वह देश के यूथ आइकॉन भी बन चुके हैं।
IPL:जाने सिराज के 500 से लेकर 2.6 करोड़ तक का सफ़र
Written by Super User Tuesday, 21 February 2017 06:55
नई दिल्ली: आईपीएल के दसवें सीजन में 2|6 करोड़ में सनराइजर्स हैदराबाद के साथ जुड़ने वाले मोहम्मद सिराज के दिमाग में सबसे पहली चीज अपने पिता मोहम्मद गौस और मां शबाना बेगम के लिये हैदराबाद के अच्छे इलाके में एक घर खरीदना है|
और क्यों नहीं? इस तेज गेंदबाज ने शानदार प्रथम श्रेणी सत्र के बूते सनराइजर्स हैदराबाद के साथ 2|6 करोड़ रूपये का करार किया है| इसी प्रदर्शन के कारण उसे भारत ए और शेष भारत के लिये भी टीम में शामिल किया गया|
सिराज ने कहा, ‘‘आज, मुझे याद है क्रिकेट खेलते हुए मैंने जो पहली कमाई की थी| यह क्लब का मैच था और मेरे मामा टीम के कप्तान थे| मैंने 25 ओवर के मैच में 20 रन देकर नौ विकेट झटकाये| मेरे मामा इतने खुश हुए कि उन्होंने मुझे ईनाम के रूप में 500 रूपये दिये| यह अच्छा अहसास था| लेकिन आज जब बोली 2|6 करोड़ रूपये तक पहुंच गयी तो मैं सन्न रह गया| ’’
उन्होंने कहा, ‘‘मेरे वालिद साब (पिता) ने बहुत मेहनत की है वह आटो चलाते थे लेकिन उन्होंने कभी भी परिवार की आर्थिक स्थिति का मेरे और मेरे बड़े भाई पर असर नहीं पड़ने दिया| गेंदबाजी की एक स्पाइक की कीमत बहुत होती है और वह मेरे लिये सबसे अच्छी स्पाइक लाते| मैं अच्छे से इलाके में उनके लिये एक घर खरीदना चाहता हूं| ’’
फैन के साथ डेट पर गई टेनिस खिलाड़ी
कोहली ने वीरेंद्र सहवाग का रिकॉर्ड तोड़ा